
REPUBLIKA HRVATSKA
VARAŽDINSKA ŽUPANIJA
OPĆINA JALŽABET
OPĆINSKO VIJEĆE  
KLASA: 344-04/22-01/1
URBROJ: 2186-4-01-1-22-1
U Jalžabetu, 13.10.2022. godine

Na temelju članka članka  21. Statuta Općine Jalžabet  („Službeni vjesnik Varaždinske županije “ broj 31/09, 28/13, 10/15, 17/21), Općinsko vijeće Općine Jalžabet na 13. sjednici održanoj dana  13.10.2022. godine donosi 

ODLUKU O UKLJUČIVANJU OPĆINE JALŽABET  
U PROJEKT IZGRADNJE SVJETLOVODNE TELEKOMUNIKACIJSKE 
INFRASTRUKTURE NA PODRUČJU OPĆINE JALŽABET	

Članak 1.
             Ovom Odlukom o uključivanju Općine Jalžabet  u projekt izgradnje svjetlovodne telekomunikacijske infrastrukture na području Općine Jalžabet (dalje: Odluka) Općina Jalžabet  se uključuje u projekt izgradnje svjetlovodne telekomunikacijske infrastrukture na području Općine Jalžabet.
Članak 2.
Telekomunikacijska infrastruktura iz članka 1. Odluke sastoji se od spojne mreže i svjetlovodne distribucijske mreže. Svjetlovodna distribucijska mreža se sastoji od agregacijske mreže koja je razvedena po stupovima ili podzemno u DTK mreži i od priključaka (priključak potrošača od glavnog voda do objekta potrošača u skladu sa zahtjevom potrošača).
Članak 3.
Općina Jalžabet sklopila je tvrtkom Infrastruktura d.o.o. Koprivnička 17c, 42230 Ludbreg, OIB: 16596435244 Ugovor o izradi projektno - tehničke dokumentacije za projekt „Svjetlovodna distribucijska mreža nove generacije (SDM) – Općina Jalžabet“.
Izgradnja projekta iz prethodnog stavka bazira se na arhitekturi FTTH (Fibre to the home) mreže koja podrazumijeva vođenje optičkih niti od glavnog FTTH čvora CO (Central Office) preko fleksibilnog distribucijskog čvora sa spliterima do samog korisnika. 
Članak 4.
	Područje Općine Jalžabet nije pokriveno FTTH mrežom.
	Prostorno gledano područje se sastoji većim dijelom od stambenih kuća. U dijelu zone obuhvata projekta postoje trase drugih svjetlovodnih kabela no zbog nedovoljnih kapaciteta nije moguće koristiti  postojeće kabele. Sa stajališta potrebnog kapaciteta optičkih niti postojeća mreža je nedovoljna.



Članak 5.
Općina Jalžabet se uključuje u projekt iz članka 3. Odluke na način da se obvezuje potrošačima s područja Općine Jalžabet sufinancirati zračni priključak u iznosu od 85.00 eura uvećano za PDV u protuvrijednosti kuna prema srednjem tečaju Hrvatske narodne banke na dan uplate.
Izvedba podzemnog priključka sufinancira se u iznosu od 85.00 eura uvećano za PDV u protuvrijednosti kuna prema srednjem tečaju Hrvatske narodne banke na dan uplate. Stvarni trošak izvedbe podzemnog priključka financira potrošač iz članka 2. Odluke.
Članak 6.
Općina Jalžabet objaviti će javni poziv za sufinanciranje priključenja na „Svjetlovodnu distribucijsku mreža nove generacije (SDM) – Općina Jalžabet“ sukladno izgrađenoj infrastrukturi iste.
Sufinanciranje priključenja na „Svjetlovodnu distribucijska mreža nove generacije (SDM) – Općina Jalžabet“ u iznosu iz članka 5. Odluke  provodi se nakon podnošenja pisanog zahtjeva korisnika.
Za objavu javnog poziva za sufinanciranje priključenja na „Svjetlovodnu distribucijsku mreža nove generacije (SDM) – Općina Jalžabet“ ovlašćuje se načelnik Općine Jalžabet.
Članak 7.
Podnositelj zahtjeva za sufinanciranje priključenja (potrošač iz članka 2. Odluke) dužan je podmiriti dospjele obveze prema Općini Jalžabet prije podnošenja Zahtjeva za sufinanciranje priključenja na „Svjetlovodnu distribucijsku mrežu nove generacije (SDM) – Općina Jalžabet“.
Dospjele obveze uključuju obveze svih fizičkih osoba prijavljenih na adresi priključenja i pravnih osoba registriranih na adresi priključenja potrošača.
Članak 8.
Ovlašćuje se načelnik Općine Jalžabet za sklapanje Sporazuma o uređenju međusobnih prava i obveza sa investitorom na projektu  „Svjetlovodne distribucijske mreže nove generacije (SDM) – Općina Jalžabet“.
Članak 9.
Odluka stupa na snagu osmog dana od objave u „Službenom vjesniku Varaždinske županije“.


Predsjednik Općinskog vijeća
                       Siniša Sreček

